Птушка-сакратар настолькі арыгінальны прадстаўнік пярнатых драпежнікаў, што выдзелена ў асобнае сямейства з адным відам Sagittarius serpentarius. Усё ў ей ідэальна прыстасавана для палявання на рэптылій – яшчарак і змей – сярод густой высокай травы. Праўда, паляванне на змяю нам так і не давялося пабачыць, хаця сустракалі мы гэтых птушак двойчы. І ў першы, і ў другі раз яны парай (а жывуць сакратары заўжды парай, якую ўтвараюць на ўсё жыццё) прачэсвалі саванну, час ад часу выхопліваючы з травы нейкую драбязу. Акрамя сцэны палявання на змей яшчэ адзін момант з біялогіі птушак-сакратароў застаўся для мяне загадкай – вакол іх увесь час раіліся мухі. Чаму мухі збіраюцца вакол грыфаў альбо, скажам, львоў, зразумела. А вось тут…